এর আগের কথা ২৫ মার্চ কালো রাত থেকে ঢাকায় যুদ্ধের শুরু হলেও ১৯ এপ্রিল বিকেলে পাক হানাদার বাহিনী কিশোরগঞ্জে প্রথম  আসেন। আসার পথে গচিহাটা থেকে পার্শ্বের বাড়ি ঘর আগুনে পুড়িয়ে সব ছারখার করে।সারা এলাকায় বিভিষিকাময় আতংকের সৃষ্টি করে। আর তাদের বুলেটে শহরে প্রথম শহীদ হন সন্যাসী যাকে সবাই মামু বলে ডাকতো। এর পর থেকেই সারা কিশোরগঞ্জে শুরু হয় পাক হানাদার বাহিনীর তান্ডবলীলা। ঘর বাড়ি আগুনে পুড়িয়ে মাটির সাথে মিশিয়ে দেয়। দোসরদের সহযোগীতায় চালায় লুটপাট, হত্যা আর ধ্বংস যজ্ঞের খেলা।